

PROJEKTS uz 25.05.2023.

vēlamais izskatīšanas datums IKSSK – 07.06.2023.

domes sēdē – 28.06.2023.

sagatavotājs un ziņotājs: A.Timermane-Legzdiņa, L. Anspoka

SAISTOŠIE NOTEIKUMI

Ādažos, Ādažu novadā

2023. gada 28. jūnijā **Nr. XX**

**Interešu izglītības programmu finansēšanas un īstenošanas kārtība Ādažu novada pašvaldībā**

*Izdoti saskaņā ar Pašvaldību likuma*

*44. panta otro daļu*

1. **Vispārīgie jautājumi**
2. Noteikumi nosaka kārtību, kādā Ādažu novada pašvaldībā tiek sadalīts valsts budžeta mērķdotācijas finansējums (turpmāk – mērķdotācija) interešu izglītības programmu (turpmāk – programmas) pedagogu darba samaksai un interešu izglītības programmu nodrošināšanai izglītojamiem Ādažu novadā.
3. Pašvaldības domes izveidota Interešu izglītības programmu izvērtēšanas un mērķdotācijas sadales komisija (turpmāk – Komisija) pieņem lēmumu par mērķdotāciju sadali īstenotājiem.
4. Uz mērķdotāciju var pieteikties (turpmāk - pretendenti):
   1. Carnikavas pamatskola (turpmāk - CPS);
   2. Ādažu vidusskola (turpmāk - ĀVS);
   3. Ādažu Brīvā Valdorfa skola (turpmāk – ĀBVS);
   4. fiziskas personas, kas reģistrētas kā saimnieciskās darbības veicēji un juridiskas personas, kas pašvaldībā saņēmušas licenci programmas īstenošanai (turpmāk – privātie īstenotāji) programmu izpildei Ādažu novadā deklarētiem vispārējās pamata un vispārējās vidējās izglītības iestāžu izglītojamiem.
5. Mērķdotācijas apjoms:
   1. CPS, ĀVS un ĀBVS līdz 100 % (viens simts procenti) no iestādei aprēķinātās mērķdotācijas, pamatojoties uz Valsts izglītības informācijas sistēmas datu bāzē reģistrēto skolēnu skaitu uz kārtējā gada 1. septembri (turpmāk – aprēķinātā mērķdotācija);
   2. privātajiem īstenotājiem – 4.1. apakšpunktā neapgūtā mērķdotācija.
6. Mērķdotāciju sadala katram 3. punktā norādītajam pretendentam procentu attiecībā no mērķdotācijas summas un izvērtējot saskaņā ar vērtēšanas kritērijiem (1. pielikums):
   1. 20 % (divdesmit procenti) apmērā - tehniskā jaunrade (piem., eksperimentālā fizika, astronomija, tehniskā modelēšana, mākslīgais intelekts, video animācija, automodelisms, elektronika, video, foto);
   2. 20 % (divdesmit procenti) apmērā - kultūrizglītība un jaunrade (piem., koris, vokālā māksla, mūsdienu deja, mūzika, tautas deja, vizuālā un lietišķā māksla, teātra māksla, improvizācija);
   3. 15 % (piecpadsmit procenti) apmērā - karjeras izglītība un medijpratība (piem., skolēnu mācību uzņēmumi, kritiskā domāšana, debates);
   4. 15 % (piecpadsmit procenti) apmērā - vides izglītība (piem., ekoskolas, dabas pētnieki, dabas gidi, floristika, gaidas un skauti);
   5. 10 % (desmit procenti) apmērā - sporta izglītība (piem., vispārējā fiziskā sagatavotība, sporta veidi, tūrisms, šahs, dambrete);
   6. 10 % (desmit procenti) apmērā - jaunatnes darbs (piem., Eiropas klubs, jauniešu diskusiju klubs, jauniešu līdzdalības pulciņš, jauniešu ceļotāju klubs), izņemot skolēnu un jauniešu pašpārvalde un parlaments;
   7. 10 % (desmit procenti) apmērā - cita joma (piem., žurnālistika, svešvaloda, stils un mode, pavārmāksla).
7. CPS, ĀVS un ĀBVS kārtējā mācību gadā īstenojamās programmas izvērtē un lēmumu par atbalstāmajām programmām pieņem iestāžu direktori, ar lēmumu iepazīstinot Komisiju 5 (piecu) darba dienu laikā pēc Ministru kabineta rīkojuma publicēšanas par mērķdotāciju sadalījumu kārtējā gada septembrim–decembrim un janvārim-augustam, nosūtot informāciju uz e-pastu [izglitiba@adazi.lv](mailto:izglitiba@adazi.lv).
8. Ja 4. punktā noteiktais mērķdotācijas apmērs nevar tikt apgūts, Komisija var lemt par mērķdotācijas pārdali atbilstoši objektīvai nepieciešamībai.
9. Lai pieteiktos uz mērķdotāciju, vienā programmas grupā jāuzņem minimāls izglītojamo skaits:
   1. tehniskā jaunrade – ne mazāk kā 10 (desmit);
   2. karjeras izglītība - ne mazāk kā 10 (desmit);
   3. vides izglītība – ne mazāk kā 10 (desmit);
   4. jaunatnes darbs – ne mazāk kā 10 (desmit);
   5. kultūrizglītība:
      1. koris, orķestris, tautas dejas - ne mazāk kā 16 (sešpadsmit);
      2. vokālie ansambļi, popgrupas, mūzikas instrumentu apguve, folklora – ne mazāk kā 8 (astoņi);
      3. pārējos veidos – ne mazāk kā 10 (desmit);
   6. sporta izglītība:
      1. basketbols, florbols, futbols, sporta dejas, volejbols, vieglatlētika, mākslas vingrošana, handbols – ne mazāk kā 12 (divpadsmit);
      2. pārējos sporta veidos – ne mazāk kā 10 (desmit);
   7. cita joma – ne mazāk kā 10 (desmit).
10. Programmu īstenošanas kontroli veic pašvaldības Izglītības un jaunatnes nodaļas interešu izglītības koordinators (turpmāk – koordinators).
11. CPS, ĀVS un ĀBVS nosūta informāciju koordinatoram uz e-pastu [izglitiba@adazi.lv](mailto:izglitiba@adazi.lv):
    1. līdz kārtējā gada 30. jūnijam - pārskatu par iepriekšējā mācību gada interešu izglītības programmu īstenošanu (pārskata formu un saturu nosaka koordinators katra mācību gada sākumā);
    2. līdz kārtējā gada 5. septembrim - plānoto īstenojamo programmu sarakstu (turpmāk – plāns) kārtējam mācību gadam (2. pielikums). Ja iestāde plāno veikt izmaiņas mācību gada 2. semestrī, tā informē koordinatoru līdz kārtējā gada 20. decembrim.
12. **Mērķdotācijas piešķiršana un izlietojums kontrole privāto īstenotāju programmu īstenošanai**
13. Koordinators kārtējā gada augustā izsludina pieteikšanos mērķdotācijai privāto īstenotāju programmu īstenošanai, publicējot informāciju pašvaldības oficiālās tīmekļvietnes [www.adazunovads.lv](http://www.adazunovads.lv) sadaļā “Interešu izglītība”.

12. Pieteikumu mērķdotācijas saņemšanai (3. pielikums) un interešu izglītības programmu (4. pielikums) privātie īstenotāji iesniedz noteiktajā termiņā kādā no šiem veidiem:

* 1. valsts pārvaldes pakalpojumu portālā [www.latvija.gov.lv](http://www.latvija.gov.lv), uz pašvaldības oficiālo elektronisko adresi;
  2. klātienē Valsts un pašvaldības vienotajā klientu apkalpošanas centrā Gaujas iela 33A, Ādaži, vai Stacijas iela 5, Carnikava, Carnikavas pagasts;
  3. ar drošu elektronisko parakstu parakstītu pieteikumu uz pašvaldības elektronisko pasta adresi [dome@adazi.lv](mailto:dome@adazi.lv).

1. Komisija 20 (divdesmit) darba dienu laikā pēc iesniegšanas termiņa izvērtē pieteikumus saskaņā ar vērtēšanas kritērijiem. Punktu skaitu programmai nosaka, dalot klātesošo Komisijas locekļu piešķirto punktu summu ar Komisijas locekļu skaitu.
2. Komisija 5 (piecu) darba dienu laikā pēc izglītības iestāžu direktoru iesniegtā lēmuma pieņem lēmumu par mērķdotācijas sadali septembrim–decembrim privāto īstenotāju programmām, kurām:
   1. piešķirti ne mazāk kā 18 (astoņpadsmit) punkti;
   2. īstenošanas laiks ir ne mazāk, kā 1 (viens) mācību gads.
3. Komisijas pozitīva lēmuma gadījumā pašvaldības izpilddirektors slēdz līgumu ar privāto īstenotāju par mērķdotācijas piešķiršanu programmas īstenošanai kārtējā mācību gadā 10 (desmit) darba dienu laikā pēc lēmuma pieņemšanas.
4. Ja saskaņā ar Ministru kabineta rīkojumu par mērķdotāciju sadalījumu janvārim–augustam mērķdotāciju samazina, vai saskaņā ar 6. punktā saņemtajiem lēmumiem šajā periodā samazinās privātajiem īstenotājiem piešķiramā mērķdotācija, Komisija var samazināt finansējumu privātajiem īstenotājiem, par lēmumu informējot tos 5 (piecu) darba dienu laikā.
5. Privātie īstenotāji var saņemt mērķdotāciju atbilstoši programmā plānotajam izglītojamo skaitam, ievērojot 8. punkta nosacījumus, bet ne vairāk kā noteiktam izglītojamo skaitam konkrētās jomas programmā:
   1. kultūrizglītībā un jaunradē, un sporta izglītībā – ne vairāk kā 30 (trīsdesmit);
   2. pārējās jomās - ne vairāk kā 20 (divdesmit).
6. Privātie īstenotāji nodrošina vismaz vienu interešu izglītības programmu nodarbību nedēļā.
7. Viena izglītojamā mērķdotācijas apmērs atbilst Ministru kabineta apstiprinātajam finansējumam uz vienu izglītojamo.
8. Privātie īstenotāji samazina vecāku līdzmaksājumu vienam izglītojamajam mēnesī atbilstoši piešķirtajai mērķdotācijai (neskaitot valsts sociālās apdrošināšanas obligātās iemaksas).
9. Privātie īstenotāji līdz kārtējā gada 31. augustam iesniedz atskaiti e-pastā [izglitiba@adazi.lv](mailto:izglitiba@adazi.lv) par iepriekšējā mācību gada interešu izglītības programmu īstenošanu (5. pielikums).
10. Ja programma netiek īstenota saskaņā ar šiem noteikumiem vai tiek konstatēti finanšu vai citi būtiski pārkāpumi, Komisija var pieņemt lēmumu pārtraukt programmas līdzfinansēšanu.
11. **Noslēguma jautājumi**
12. Komisijas lēmumu var apstrīdēt Ādažu novada pašvaldības Administratīvo aktu strīdu komisijai Administratīvā procesa likuma noteiktajā kārtībā. Administratīvo aktu strīdu komisijas lēmumu var pārsūdzēt Administratīvā rajona tiesā.
13. Ar šo noteikumu spēkā stāšanos spēku zaudē Ādažu novada pašvaldības 2022. gada 20. jūlija saistošie noteikumi Nr. 63/2022 “Interešu izglītības programmu finansēšanas un īstenošanas kārtība Ādažu novada pašvaldībā”.

Pašvaldības domes priekšsēdētāja K.Miķelsone

1. pielikums

Ādažu novada pašvaldības

28.06.2023. saistošajiem noteikumiem Nr. XX

**VĒRTĒŠANAS KRITĒRIJI**

**valsts budžeta mērķdotācijas saņemšanai privātās interešu izglītības programmas īstenošanai**

|  |  |  |
| --- | --- | --- |
| Nr. | Kritērija nosaukums | Punkti |
| 1. | **Dalībnieku skaits grupā** (saskaņā ar noteikumu 7. punktu) |  |
| dalībnieku skaits pārsniedz minimālo | 5 |
| minimālais dalībnieku skaits | 3 |
| skaits nav norādīts | 0 |
| 2. | **Programmas īstenošanas darba plāns (aktivitātes)** |  |
| programmā plānotās aktivitātes ir skaidri aprakstītas un pamatotas. Programmas aktivitāšu kopums vērsts uz programmas mērķa sasniegšanu | 5 |
| programmā plānotās aktivitātes ir daļēji izklāstītas un aktivitāšu kopums daļēji vērsts uz programmas mērķa sasniegšanu | 3 |
| programmā plānotās aktivitātēm trūkst detalizētu izklāsta un minimāli atbilst programmas mērķa sasniegšanai | 0 |
| 3. | **Īstenošanas gaitā sasniedzamie rezultāti** |  |
| programmā ietver pārbaudāmus rezultātu rādītājus un tie ir precīzi definēti plānotajai izglītības programmai | 5 |
| programmā norādītiem rezultātiem ir daļēji pārbaudāmi rādītāji, bet tie ir aprakstīti programmā | 3 |
| programmā nav norādīti pārbaudāmi rezultāta rādītāji, nav skaidri aprakstīti rezultāti | 0 |
| 4. | **Programmas mērķauditorija** |  |
| programma ir skaidri definētas dalībnieku intereses un vajadzības, aktivitāšu saturs atbilst mērķauditorijai, skaidri norādīts, kāda mērķa grupa tiks apzināta un tā ir novērtēta skaitliski | 5 |
| programmā ir sniegta vispārīga informācija par dalībnieku interesēm un vajadzībām, un aktivitāšu atbilstību tām, mērķa grupa ir novērtēta skaitliski | 3 |
| programmā nav aprakstīta dalībnieku intereses un vajadzības, mērķa grupa nav skaitliski novērtēta | 0 |
| 5. | **Programmas apguves ilgums un apjoms** |  |
| programmas pieteikumā norādītais nodarbību stundu skaits nedēļā atbilst interešu izglītības programmas īstenošanas darba plānam, tajā norādītajam apjomam un notiek divas vai vārākas reizes nedēļā | 5 |
| programmas pieteikumā norādītais nodarbību stundu skaits nedēļā daļēji atbilst programmas īstenošanas darba plānam, tajā norādītajam apjomam un notiek ne retāk kā reizi nedēļā | 3 |
| programmas pieteikumā norādītais stundu skaits neatbilst programmas īstenošanas darba plānam, tajā norādītajam apjomam, vai nav norādīts nodarbību stundu skaits | 0 |
| 6. | **Dalības maksa mēnesī** |  |
| dalībnieka dalības maksa programmā ir samērīga attiecībā pret īstenošanas vietu un termiņu, veicamajām aktivitātēm, iesaistāmo mērķgrupas lielumu, sagaidāmajiem rezultātiem | 5 |
| dalībnieka dalības maksa programmā ir daļēji samērīga attiecībā pret īstenošanas vietu un termiņu, veicamajām aktivitātēm, iesaistāmo mērķgrupu, lielumu, sagaidāmajiem rezultātiem | 3 |
|  | dalībnieka dalības maksa programmā ir nesamērīga attiecībā pret īstenošanas vietu un termiņu, veicamajām aktivitātēm, iesaistāmo mērķgrupu, lielumu, sagaidāmajiem rezultātiem | 0 |
|  | **Kopā:** |  |

2. pielikums

Ādažu novada pašvaldības

28.06.2023. saistošajiem noteikumiem Nr. XX

**PLĀNOTĀS ĪSTENOJAMĀS INTEREŠU IZGLĪTĪBAS PROGRAMMAS**

**20\_\_\_./20\_\_\_. mācību gadā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(izglītības iestādē)*

|  |  |  |  |  |  |  |
| --- | --- | --- | --- | --- | --- | --- |
| N.p.k. | Programmas nosaukums | Programmas īstenotāja vārds/uzvārds | Stundas  (nedēļā) | Slodze | Plānotā likme  par slodzi  (EUR) | Mērķdotācijas finansējums mēnesim (EUR) |
| 1. |  |  |  |  |  |  |
| 2. |  |  |  |  |  |  |
| … |  |  |  |  |  |  |
| … |  |  |  |  |  |  |
| Kopā bez VSAOI | | | | |  |  |
| VSAOI 23,59 % | | | | |  |  |
| **KOPĀ** | | | | |  |  |

Datums\_\_\_\_\_\_\_\_\_\_\_\_\_\_\_\_\_\_\_\_ Informāciju sagatavoja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(paraksts, atšifrējums)

3. pielikums

Ādažu novada pašvaldības

28.06.2023. saistošajiem noteikumiem Nr. xx

**Ādažu novada pašvaldības**

**Interešu izglītības programmu izvērtēšanas**

**un mērķdotācijas sadales komisijai**

**PieteikumS**

**valsts budžeta mērķdotācijas saņemšanai privātās interešu izglītības programmas īstenošanai**

**Informācija par programmas īstenotāju:**

|  |  |
| --- | --- |
| Organizācijas nosaukums/fiziskās personas vārds, uzvārds: |  |
| Reģistrācijas numurs: |  |
| Deklarētā/juridiskā adrese: |  |
| Tālrunis: |  |
| E-pasts: |  |
| Kredītiestāde: |  |
| Norēķinu konta Nr. |  |
| Paraksttiesīgās personas vārds, uzvārds |  |

|  |
| --- |
| Programmas nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (nosaukums, licences Nr.)  Programmas joma (atzīmēt vienu):   tehniskā jaunrade;   kultūrizglītība un jaunrade;   karjeras izglītība un medijpratība;   vides izglītība;   sporta izglītība;   jaunatnes darbs;   cita joma (ierakstīt) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    Programmas vadītājs (vārds, uzvārds):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Vadītāja kontaktinformācija: tālr.\_\_\_\_\_\_\_\_\_\_\_\_\_\_\_\_\_\_, e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_  Dalībnieku vecuma grupa:\_\_\_\_\_\_\_\_\_\_\_\_\_\_\_\_\_  Plānotais dalībnieku skaits vienā programmā:\_\_\_\_\_ Plānotais stundu skaits nedēļā:\_\_\_\_\_  Kopējā dalības maksa mēnesī 1 dalībniekam: EUR \_\_\_\_\_ |

Programmas īstenotājs ir iepazinies un apņemas ievērot 2023. gada 28. jūnija Nr. XX saistošos noteikumus “Interešu izglītības programmu finansēšanas un īstenošanas kārtība Ādažu novada pašvaldībā”, t.sk., 21. punktā noteikto, ka privātais īstenotājs samazina vecāku līdzmaksājumu vienam dalībniekam mēnesī atbilstoši piešķirtajai mērķdotācijai (bez valsts sociālās apdrošināšanas obligātajām iemaksām).



4. pielikums

Ādažu novada pašvaldības

28.06.2023. saistošajiem noteikumiem Nr. XX

**INTEREŠU IZGLĪTĪBAS PROGRAMMA**

|  |
| --- |
| **Iesniedzējs:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(nosaukums vai fiziskas personas vārds, uzvārds)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(reģistrācijas numurs)* |
| **Interešu izglītības programma**  Programmas nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Mērķgrupas vecums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Programmas īstenošanai paredzētais laiks:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Programmas vadītāja/pedagoga ( vārds, uzvārds, kontaktinformācija): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   |  |  | | --- | --- | | **Programmas mērķauditorija:** |  |   ***(aprakstīt mērķauditoriju, vajadzības, intereses, vecumu, dalībnieku skaitu grupā)***   |  |  | | --- | --- | | **Programmas mērķis:** |  |  |  |  | | --- | --- | | **Programmas rezultāti:** |  |   ***(aprakstīt pārbaudāmos rādītājus un informācijas avotus to izmērīšanai)***   |  |  | | --- | --- | | **Programmas apguves ilgums:** |  |   ***(aprakstīt programmas apjomu un ilgumu, lai sasniegtu programmas mērķi)***   |  |  |  |  |  | | --- | --- | --- | --- | --- | | **Programmas īstenošanas darba plāns:** | | | | | | **Tematiskais plāns** | | | | | | Nr.  p.k. | Mācību mēnesis | Nodarbību nosaukums | Nodarbību izklāsts  (saturs, darba formas un metodes) | Plānotais stundu skaits  KOPĀ | |  |  |  |  |  | |  |  |  |  |  | | **...** |  |  |  |  | | Kopā: | | | |  |  |  |  | | --- | --- | | **Programmas īstenošanai nepieciešamie resursi** |  |  |  |  | | --- | --- | | **Programmas īstenošanas vieta** |  |  |  |  | | --- | --- | | **Plānotā interešu izglītības programmas audzēkņu dalība pasākumos** | | | **novadā** |  | | | **Latvijā** |  | | | citur |  | |  |  |  | | --- | --- | | **Programmas vadītāja (pedagoga) profesionālā pieredze** |  |  |  | | --- | | Apliecinu sniegto ziņu pareizību: | |

5. pielikums

Ādažu novada pašvaldības

28.06.2023. saistošajiem noteikumiem Nr. XX

**ATSKAITE**

**par 20\_\_\_./20\_\_\_. gada interešu izglītības programmas īstenošanu** *(katrai programmas grupai aizpilda atsevišķu atskaiti)*

Programmas nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Programmas īstenošanas vietas adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Programmas īstenotājs (uzņēmuma/iestādes nosaukums, reģ.nr.)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Programmas vadītāja vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Grupas vecuma posms \_\_\_\_\_\_\_\_\_\_\_\_\_\_\_\_Dalībnieku skaits vienā programmu grupā mācību gada sākumā \_\_\_\_\_\_\_\_\_ un mācību gada beigās \_\_\_\_\_\_\_\_\_\_\_

Stundu skaits nedēļā vienai programmas grupai 20\_\_\_./20\_\_\_.m.g. \_\_\_\_\_\_\_\_\_\_\_\_ Plānotais dalībnieku skaits nākamajā mācību gadā \_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| **Nr.**  **p.k.** | **Programmas rezultāti** (iegūto prasmju novērtējums, t.sk., dalība konkursos, izstādē, pasākumos, sacensībās, u.c.) | | | |
| **Pasākuma nosaukums** | **Norises vieta** | **Dalībnieku skaits** | **Pasākuma rezultāta apraksts** |
| 1. |  |  |  |  |
| 2. |  |  |  |  |
| … |  |  |  |  |

Ja netika sasniegti plānotie rezultāti, aprakstīt iemeslus (aizpildīt, ja attiecās) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums\_\_\_\_\_\_\_\_\_\_\_\_\_\_\_\_\_\_\_\_ Informāciju sagatavoja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(paraksts, atšifrējums)

**PASKAIDROJUMA RAKSTS**

**Ādažu novada pašvaldības 2023. gada 28. jūnija saistošajiem noteikumiem Nr. \_\_/2023 “Interešu izglītības programmu finansēšanas un īstenošanas kārtība Ādažu novada pašvaldībā”**

|  |
| --- |
| **Paskaidrojuma raksta sadaļas un norādāmā informācija** |
| 1. **Mērķis un nepieciešamības pamatojums**    1. Atbilstoši Pašvaldību likuma Pārejas noteikumu 6. punktam, dome izvērtē uz likuma "[Par pašvaldībām](https://likumi.lv/ta/id/57255-par-pasvaldibam)" normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma "[Par pašvaldībām](https://likumi.lv/ta/id/57255-par-pasvaldibam)" normu pamata izdotie saistošie noteikumi, ciktāl tie nav pretrunā ar šo likumu.    2. Atbilstoši Ministru kabineta 2001. gada 28. augusta noteikumu Nr. 382 “Interešu izglītības programmu finansēšanas kārtība” 9. punktam uz mērķdotācijas līdzekļiem var pretendēt ikviena pašvaldības izglītības iestāde, kā arī juridiskās un fiziskās personas, kuras pašvaldībā saņēmušas licenci programmas īstenošanai.    3. Izvērtējot esošo kārtību, kādā tiek finansētas interešu izglītības programmas pašvaldībā, secināts, ka pastāvošais tiesiskais regulējums ir nepilnīgs un nenodrošina efektīvu mērķdotācijas sadali. Jaunais regulējums nosaka, ka finansējums prioritāri tiek novirzīts pašvaldības vispārējās pamata un vidējās izglītības iestādēm, savukārt privātie īstenotāji uz mērķdotāciju var pretendēt gadījumā, ja pašvaldības izglītības iestādes nevar apgūt tai aprēķināto finansējumu. Izmaiņas skar arī mērķdotācijas piešķiršanas nosacījumus privātajiem īstenotājiem, t.sk., piešķirot mērķdotāciju, balstoties uz bērnu skaitu, nevis programmas stundu apjomu, nosakot maksimālo piešķiramo dotācijas apjomu, kā arī nodrošinot, ka privātie īstenotāji samazina vecāku līdzmaksājumu vienam dalībniekam mēnesī atbilstoši piešķirtajai mērķdotācijai.    4. Domes pilnvarojums izstrādāt pašvaldības saistošos noteikumus “Interešu izglītības programmu finansēšanas un īstenošanas kārtība Ādažu novada pašvaldībā” (turpmāk – Noteikumi) izriet no Pašvaldību likuma 44. panta otrās daļas, kas nosaka, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. Savukārt, gādāt par iedzīvotāju izglītību, tostarp, nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, ir pašvaldības autonomā funkcija atbilstoši šī likuma 4. panta pirmās daļas 4. punktam. |
| 1. **Fiskālā ietekme un pašvaldības budžetu**     1. Noteikumu īstenošanas fiskālās ietekmes prognoze uz pašvaldības budžetu:       1. nav ietekmes uz ieņēmumu daļu;       2. nav ietekmes uz izdevumu daļu, jo mērķdotāciju piešķir valsts;       3. nebūs ietekme uz citām pozīcijām budžeta ieņēmumu vai izdevumu daļā.    2. Nav nepieciešamību veidot jaunas institūcijas vai darba vietas. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci** 2. Sociālā ietekme – tiks veicināta vienlīdzīga iespēja dalībniekiem saņemt atlaidi nodarbību dalības maksai, apmeklējot privāto interešu izglītības programmu nodarbības. 3. Ietekme uz vidi – nav attiecināms. 4. Ietekme uz iedzīvotāju veselību būs šāda:    1. apmeklējot sporta interešu izglītības programmas, dalībniekiem tiks veicināts veselīgs dzīvesveids;    2. dalībnieki bez iepriekšējas sagatavotības var piedalīties interešu izglītības sporta programmās.    3. Ietekme uz uzņēmējdarbības vidi pašvaldības teritorijā: 5. Noteikumu tiesiskais regulējums sniegs atbalstu interešu izglītības programmu īstenotājiem; 6. mērķgrupa, uz kuru attiecināms Noteikumu tiesiskais regulējums, ir fiziskās personas, kas ir reģistrējušās kā saimnieciskās darbības veicēji vai juridiskās personas, kuras vēlas Ādažu novada pašvaldībā īstenot licencētas interešu izglītības programmas.    1. Ietekme uz konkurenci - provizoriski palielinās konkurenci interešu izglītības programmas piedāvājumu dažādošanai. |
| 1. **Ietekme uz administratīvajām procedūrām un to izmaksām** 2. Institūcija, kurā privātpersona var vērsties Noteikumu piemērošanā, ir Ādažu novada pašvaldības Izglītības un jaunatnes nodaļa. 3. Galvenie procedūras posmi un privātpersonām veicamās darbības, ko paredz Noteikumi, ir šādi – lai saņemtu mērķdotāciju privātie īstenotāji Noteikumos noteiktajā laikā un kārtībā iesniedz pašvaldībai pieteikumu klātienē Valsts un pašvaldības vienotajā klientu apkalpošanas centrā Ādažos un Carnikavā, valsts pārvaldes pakalpojumu portālā www.latvija.gov.lv, uz pašvaldības oficiālo elektronisko adresi vai parakstītu ar drošu elektronisko parakstu uz pašvaldības elektronisko pasta adresi dome@adazi.lv, Pašvaldības izveidota Interešu izglītības programmu izvērtēšanas un mērķdotācijas sadales komisija (turpmāk – Komisija) izvērtē pieteikumus atbilstoši Noteikumos noteiktajiem kritērijiem un lēmumu pieņem 20 darba dienu laikā pēc pieteikuma saņemšanas. Pieteikuma apstiprināšanas gadījumā starp privāto īstenotāju un pašvaldību tiek slēgts līgums uz kā pamata privātie īstenotāji saņem Komisijas piešķirto finansējumu. 4. Komisijas pieņemtos lēmumus un faktisko rīcību var apstrīdēt pašvaldības Administratīvo aktu strīdu komisijai Administratīvā procesa likumā noteiktajā kārtībā. Administratīvo aktu strīdu komisijas pieņemtos lēmumus var pārsūdzēt tiesā Administratīvā procesa likumā noteiktajā kārtībā. 5. Paredzētās administratīvo procedūru izmaksas – nav paredzētas. |
| 1. **Ietekme uz pašvaldības funkcijām un cilvēkresursiem** 2. Noteikumu izpildei nav nepieciešams veidot pašvaldības jaunas institūcijas, darba vietas vai paplašināt esošo institūciju kompetenci. |
| 1. **Informācija par izpildes nodrošināšanu**    1. Pašvaldības cilvēkresursi, kas tiks iesaistīti noteikumu īstenošanā, ir Valsts un pašvaldības vienotā klientu apkalpošanas centra darbinieki (pieņemot iesniegumus), Izglītības un jaunatnes nodaļas darbinieki sagatavojot dokumentus izvērtēšanai un uzraugot programmu īstenošanu, Komisija (izvērtējot pieteikumus un pieņemot lēmumu), juristi (sagatavojot līgumus) un Grāmatvedības nodaļas darbinieki (izmaksājot finansējumu). Lēmuma apstrīdēšanas gadījumā – Administratīvo aktu strīdus komisija, kuras sastāvā ir deputāti, izpilddirektors un juristi. |
| 1. **Prasību un izmaksu samērīgums pret ieguvumiem, ko sniedz mērķa sasniegšana** 2. Noteikumi piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai un pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša. |
| 1. **Izstrādes gaitā veiktās konsultācijas ar privātpersonām un institūcijām** 2. Noteikumu izstrādes procesā tika ņemti vērā Sporta interešu izglītības pulciņu un Ādažu Bērnu un jaunatnes sporta skolas licencētās peldēšanas sporta programmas izvērtēšanas darba grupas ietvaros veiktās interešu izglītības izvērtēšanas rezultātā secinātais. Darba grupas sastāvā darbojās pašvaldības izglītības iestāžu un citu pašvaldības institūciju darbinieki, kā arī deputāti. 3. Konsultācijām tika izmantots šāds sabiedrības līdzdalības veids: pēc Noteikumu izskatīšanas domes Izglītības, kultūras, sporta un sociālā komitejā, to projekts tika publicēts pašvaldības oficiālajā tīmekļvietnē [www.adazunovads.lv](http://www.adazunovads.lv), kā arī sociālā tīkla *Facebook* pašvaldības kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli. 4. Pēc Noteikumu projekta publicēšanas sabiedrības viedokļa noskaidrošanai noteiktajā termiņā – no 2023. gada 22. jūnija līdz 2023. gada 13. jūlijam tika/netika saņemti šādi viedokļi - \_\_\_\_\_\_\_\_\_\_\_\_\_\_\_\_\_\_\_\_\_\_\_. 5. Citi priekšlikumi, viedokļi, iebildumi no sabiedrības pārstāvjiem, institūcijām netika saņemti. |

Ādažu novada pašvaldības domes priekšsēdētāja K.Miķelsone